Warner Bros. Discovery Bersedia Untuk Baik Pulih DC Entertainment
Kurang seminggu sejak Discovery memeterai perjanjian gabungan dengan WarnerMedia, dan kini, syarikat itu bersedia melihat potensi baik pulih DC Entertainment.  Menurut laporan terbaru dari Variety, Discovery mula “bermain dengan idea” untuk mengambil-alih DC dan menjadikan kandungan kukuhnya sendiri. Langkah itu berpotesi menjejaskan masa depan filem-filem DC yang sudah dalam pembangunan, siri-siri yang sudah ditayangkan dan cabang kreatif DC itru sendiri.  Walaubagaimanapun, tiada maklumat konkrit atau pengesahan telah disebut setakat ini.  Laporan itu turut menyebut, David Zaslav, Ketua Pegawai Eksekutif Warner Bros. Discovery, telah bertemu dengan calon-calon yang mempunyai pengalaman “mencipta dan membangunkan harta intelek blockbuster”, dengan matlamatnya adalah untuk mencari seseorang yang boleh berkhidmat sebagai “ketua kreatif dan strategik“, sama seperti yang dimiliki oleh Marvel Studios, dimana ia dipimpin presidennya, Kevin Feige.  Emma Watts, bekas eksekutif filem terkemuka di 20th Century Studios dan Paramount, disebut-sebut sebagai salah seorang calon, tetapi menurut Variety, Zaslav “kurang berminat untuk mencari pakar kreatif”, sebaliknya mencari seseorang yang mempunyai latar belakang perniagaan untuk memastiikan pelbagai cabang DC dapat bekerja dalam keadaan harmoni.  kurang berminat untuk mencari pakar kreatif” Menurut sumber mereka, Zaslav percaya bahawa “membuka potensi penuh alam semesta DC Comic dan karakternya” adalah kunci kepada kejayaan Warner Bros. Discovery yang baru ditubuhkan.  membuka potensi penuh alam semesta DC Comic dan karakternya Sumber dalaman Discovery berpendapat, walaupun kejayaan filem tertentu seperti The Batman, DC masih tidak mempunyai “strategi kreatif dan jenama yang koheren”. strategi kreatif dan jenama yang kohere Oleh itu, mereka percaya beberapa watak besar seperti Superman perlu dihidupkan semula, dan “watak kedua” seperti Joker atau Harley Quinn harus diteruskan bagi mengembangkan jenama. Sama ada DC akan dibaik pulih sepenuhnya masih belum diketahui, tetapi setakat ini, terdapat beberapa filem yang kini bersedia untuk ditayangkan seperti Shazam! Fury of the Gods, Aquaman and the Lost Kingdom, Black Adam, dan Wonder Woman 3.